3 หุ้นพลังงาน กดSET ปิดเช้าลบเกือบ 7 จุด หลังราคาน้ำมันดิ่ง 4%
3 หุ้นพลังงาน กดSET ปิดเช้าลบเกือบ 7 จุด หลังราคาน้ำมันดิ่ง 4% โดยดัชนีเช้านี้ปิดที่ระดับ 1,734.24 จุด ลดลง 6.97 จุด หรือ 0.40% มูลค่าการซื้อขาย 2.34 หมื่นลบ.
28 พ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (28 พ.ค.) ระดับ 1,734.24 จุด ลดลง 6.97 จุด หรือ 0.40% มูลค่าการซื้อขาย 23,368.00 ล้านบาท
ด้าน นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้ซึมลง รับผลจากราคาน้ำมันดิ่งลงเมื่อวันศุกร์ที่ผ่านมา 4% หลัก ๆ มาจากซาอุดิอาระเบีย และรัสเซีย เล็งจะเพิ่มกำลังการผลิตน้ำมันเพื่อชดเชยเวเนซูเอล่า และอิหร่านที่ถูกสหรัฐฯคว่ำบาตร
นอกจากนี้ นักลงทุนคงจะชะลอการลงทุนก่อนที่ตลาดฯจะปิดทำการในวันพรุ่งนี้ (เนื่องในวันวิสาขบูชา) และคืนนี้ทางสหรัฐฯก็จะปิดทำการเนื่องในวันเมมโมเรียล เดย
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบเล็กน้อย พร้อมให้ติดตามการพบปะระหว่างผู้นำสหรัฐฯกับผู้นำเกาหลีเหนือจะเกิดขึ้นได้หรือไม่ และให้ติดตามเกี่ยวกับมาตรการกีดกันการค้าจากสหรัฐฯ
พร้อมให้แนวรับ 1,725-1,730 จุด ส่วนแนวต้าน 1,745-1,750 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย 2,722.99 ล้านบาท ปิดที่   50.25 บาท ลดลง  1.75 บาท
PTTEP   มูลค่าการซื้อขาย 2,138.84 ล้านบาท ปิดที่  131.50 บาท ลดลง  9 บาท
PTTGC มูลค่าการซื้อขาย 1,118.76 ล้านบาท ปิดที่   89 บาท ลดลง  2.25 บาท
CPALL   มูลค่าการซื้อขาย  883.97 ล้านบาท ปิดที่   81.25 บาท เพิ่มขึ้น 0.75 บาท
SAWAD    มูลค่าการซื้อขาย   813.48 ล้านบาท ปิดที่  38.25 บาท เพิ่มขึ้น 0.75 บาท